[Video en foto’s] Minstens 50 dood, honderde beseer in China-ontploffingsYue Yuewei/Xinhua via AP Twee ontploffings het Woensdagaand omstreeks 23:30 voorgekom en was só sterk dat dit as seismiese aktiwiteite geregistreer het by die nasionale aardbewingsentrum. Die ontploffingstoneel en byna alles in ŉ drie kilometer-radius is in die ontploffings verwoes. Sowat ŉ kilometer weg in twee residensiële gemeenskappe het uitgebrande motors die pad versper met glas wat die strate vol lê. AP Photo/Ng Han Guan Volgens berigte is mense uit hul beddens gegooi weens die impak van die ontploffings, terwyl ander in hul nagklere uit hul huise gevlug het. Die pakhuis waar die ontploffings plaasgevind het behoort glo aan ŉ maatskappy wat gevaarlike chemikalieë berg, versprei en invoer. Volgens berigte is minstens 701 mense in die hospitaal opgeneem met brandwonde of beenbreuke. Minstens 71 mense is ernstig beseer. Die soektog gaan intussen voort na brandbestryders wat vermis geraak het terwyl hulle die brande wat ná die ontploffings uitgebreek het, probeer blus het. Brandbestryders het Donderdagmiddag nog gespook om die brande te blus. https://youtu.be/no2p88fgd9s